Μαύρος χοίρος με κολοκύθα, τζίντζερ και κανελογαρίφαλα
Δοκιμάστε το μαλακό και χυμώδες κρέας του μαύρου χοίρου σε αυτή την εύκολη και γιορτινή συνταγή με κολοκύθα, τζίντζερ και κανελογαρίφαλα.
1 κιλό σπάλα από μαύρο χοίρο (ή συμβατικό χοιρινό), σε ενιαίο κομμάτι, 1.500 γρ. (καθαρό βάρος) κολοκύθα, σε κύβους 4 εκ., 2 μέτρια κρεμμύδια ξερά, σε μέτρια καρέ, 2 σκελίδες σκόρδο, λιωμένες, 60 γρ. φρέσκο τζίντζερ, τριμμένο (ή 2 κουτ. γλυκού ξερό, σε σκόνη), 200 γρ. ολόκληρα ντοματάκια κονσέρβας, πολτοποιημένα στον πολυκόφτη, 2 κουτ. σούπας πελτές ντομάτας, 120 ml ξίδι από κόκκινο κρασί, 8 κόκκοι μαύρο πιπέρι, 4 καρφάκια γαρίφαλο, 2 ξυλάκια κανέλα, 1 κουτ. γλυκού σπόροι κόλιανδρου, 1/2 κουτ. γλυκού μοσχοκάρυδο, σε σκόνη, 120 ml ελαιόλαδο, αλάτι, πιπέρι φρεσκοτριμμένο
Για τον μαύρο χοίρο με κολοκύθα, τζίντζερ και κανελογαρίφαλα ξεκινάμε προθερμαίνοντας τον φούρνο στους 200° C.Σε μια μεγάλη γάστρα βάζουμε όλα τα υλικά εκτός από την κολοκύθα και ανακατεύουμε.Ψήνουμε για 1 ώρα + 30 λεπτά.Ξεφουρνίζουμε, ανοίγουμε τη γάστρα προσεκτικά για να μην καούμε, σκορπίζουμε την κολοκύθα, ανακατεύουμε απαλά και ψήνουμε για ακόμα 30 λεπτά ή μέχρι να γίνουν η κολοκύθα και το κρέας.Αφαιρούμε τους κόκκους πιπεριού, τα καρφάκια γαρίφαλου, τα ξυλάκια κανέλας και σερβίρουμε το φαγητό με τα νόστιμα ζουμιά του (χωρίς να τα δέσουμε σε σάλτσα).
Κολοκύθα,Χοιρινό,Χριστούγεννα